
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1055 


8 Αυγούστου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση σύστασης του κοινωφελούς ιδρύματος με 
την επωνυμία «ΚΛΗΡΟΔΟΤΗΜΑ ΜΙΧΑΗΛ ΗΛΙΑ ΨΩ¬ 


ΜΟΣΤΗΘΗ» και κύρωση του οργανισμού αυτού... 1 

Συγκρότηση Ομάδας Εργασίας για τη σύνταξη του 
τεύχους δημοπράτησης του έργου «Πάνελ Πολι¬ 
τών». 2 

Υπερωρίες Μονίμων Υπαλλήλων. 3 

Υπερωρίες Μονίμων Υπαλλήλων ΥΠΕΘΑ/ΓΔΕ για το β 

εξάμηνο 2001. 4 

Ορισμός αποζημίωση μελών (ιδιωτών) για τη συμμετο¬ 
χή τους ως μέλη στην Α' Βάθμια Επιτροπή Κρίσεως 
Αγωνιστών Εθνικής Αντίστασης άρθρου 9 Π.Δ. 

379/83 του ΥΕΘΑ. 5 

Παράταση προθεσμιών υποβολής δηλώσεων φορολο¬ 
γίας εισοδήματος, Φ.Π.Α., δηλώσεων ΙΝΤΒΑ5ΤΑΤ 
και καταβολής φόρων για τις Δ.Ο.Υ. ΚΑΣΤΟΡΙΑΣ, 
ΑΡΓΟΥΣ ΟΡΕΣΤΙΚΟΥ και ΣΙΑΤΙΣΤΑΣ, λόγω κατάλη¬ 
ψης. 6 

Καθιέρωση εργασίας πέραν του κανονικού ωραρίου 
του προσωπικού με σχέση εργασίας ιδ. δικαίου του 
Υπουργείου Δημ. Τάξης/Α.Ε.Α. κατά το Β' εξάμηνο 
2001. 7 


ΑΓΟΡΑΝΟΜΙΚΕΣ ΔΙΑΤΑΞΕΙΣ 

Άρση υποχρέωσης υποβολής ή γνωστοποίησης ή 
προσκόμισης από επιχείρησης - ορισμένων στοι¬ 
χείων, που αφορούν είδη διατροφής στην Κεντρική 
Υπηρεσία του - Υπουργείου Ανάπτυξης ή άλλες δη¬ 
μόσιες αρχές. 8 


ΑΠΟΦΑΣΕΙΣ 

Ο) 

Έγκριση σύστασης του κοινωφελούς ιδρύματος με την 
επωνυμία "ΚΛΗΡΟΔΟΤΗΜΑ ΜΙΧΑΗΛ ΗΛΙΑ ΨΩ¬ 
ΜΟΣΤΗΘΗ". 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1.- Τη με αριθμ. 16.842/4.8.1966 δημόσια διαθήκη του 


Μιχαήλ Ψωμοστήθη του Ηλία, που συντάχθηκε ενώπιον 
του συμβολαιογράφου Πειραιά Βασιλείου Σταματόπου- 
λου και δημοσιεύθηκε με το αριθ. 90/8.3.1968 πρακτικό 
του Μον. Πρωτοδικείου Πειραιά, με την οποία συστήθηκε 
κοινωφελές ίδρυμα με την επωνυμία "ΚΛΗΡΟΔΟΤΗΜΑ 
ΜΙΧΑΗΛ ΗΛΙΑ ΨΩΜΟΣΤΗΘΗ" και με έδρα τα Καρδάμυλα 
Χίου. 

2. - Τις διατάξεις των άρθρων :α) 95 και 98 του α.ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. - Την από 20.11.2000 γνωμοδότηση του Συμβουλίου 
Εθνικών Κληροδοτημάτων. 

4. - Την αριθμ. 1039386/441/Α0006/21.4.2000 απόφαση 
του Υπουργού Οικονομικών, με την οποία ανατέθηκαν αρ¬ 
μοδιότητες στους Υφυπουργούς Οικονομικών (ΦΕΚ 571 
τ. Β’). 

Με πρόταση των Υφυπουργών Οικονομικών και Υγείας 
& Πρόνοιας, αποφασίζουμε: 

Άρθρο μόνο. 

1. - Εγκρίνουμε τη σύστασητου κοινωφελούς ιδρύματος 
με την επωνυμία "ΚΛΗΡΟΔΟΤΗΜΑ ΜΙΧΑΗΛ ΗΛΙΑ ΨΩ¬ 
ΜΟΣΤΗΘΗ ", η οποία έγινε από τον Μιχαήλ Ψωμοστήθη 
του Ηλία, με την με αριθμό 16.842/4.8.1966 δημόσια δια¬ 
θήκη του, η οποία συντάχθηκε ενώπιον του συμβολαιο¬ 
γράφου Βασιλείου Σταματόπουλου και δημοσιεύθηκε με 
το αριθ. 90/8.3.1968 πρακτικό του Μον. Πρωτοδικείου 
Πειραιά. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Υγείας και Πρόνοιας και διέπεται 
από τις διατάξεις της παραπάνω συστατικής του πράξης, 
του παρακάτω οργανισμού, του Α.Ν. 2039/1939 και των 
διαταγμάτων που εκδόθηκαν ή θα εκδοθούν, σε εκτέλεση 
του νόμου τούτου. 

2. - Κυρώνουμε τον οργανισμό διοίκησης και διαχείρι- 
σηςτου ιδρύματοςτούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία "ΚΛΗΡΟΔΟΤΗΜΑ ΜΙΧΑΗΛ ΗΛΙΑ ΨΩ¬ 
ΜΟΣΤΗΘΗ" 

Άρθρο 1 

Μορφή-Επωνυμία-Έδρα-Σφραγίδα 

1.- Το κοινωφελές ίδρυμα με την επωνυμία "ΚΛΗΡΟΔΟ- 

ΤΗΜΑ ΜΙΧΑΗΛ ΗΛΙΑ ΨΩΜΟΣΤΗΘΗ", που συστήθηκε από 
τον Μιχαήλ Ψωμοστήθη του Ηλία με την με αρ. 
16.842/4.8.1966 δημόσια διαθήκη του, η οποία συντά¬ 
χθηκε ενώπιον του συμβολαιογράφου Βασιλείου Σταμα- 
τόπουλου και δημοσιεύθηκε με το αριθ. 90/8.3.1968 πρα¬ 
κτικό του Μον. Πρωτοδικείου Πειραιά, αποτελεί νομικό 
πρόσωπο ιδιωτικού δικαίου και διέπεται από τις διατάξεις 
της παραπάνω συστατικής πράξης, του παρόντος οργα¬ 
νισμού, του αν 2039/1939, όπως κάθε φορά ισχύει ο νό¬ 
μος αυτός και των διαταγμάτων που εκδόθηκαν ή θα εκ- 
δοθούν σε εκτέλεση του νόμου τούτου. 

2. - Έδρα του ιδρύματος είναι το Καρδάμυλα Χίου. 

3. - Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοπός του ιδρύματος είναι: 

Η χορήγηση οικονομικού βοηθήματος σε οικονομικά 
αδύνατα κορίτσια που κατάγονται από τα Καρδάμυλα Χί¬ 
ου, μετά την τέλεση του γάμου τους, για τη δημιουργία ή 
τη διατήρηση οικονομικής αυτοτέλειας στην καινούργια 
τους οικογένεια, εφόσον είναι ορφανά από πατέρα και 
δεν έχουν άρρενα αδέλφια ικανά να τα συντηρήσουν και 
να τα περιθάλψουν. 

Άρθρο 3 

Περιουσία - Πόροι 

1. - Περιουσία του ιδρύματος αποτελούν: 

Η υπό στοιχεία "Διηρημένη Ιδιοκτησία Γ" του τρίτου πά¬ 
νω από το ισόγειο ορόφου πολυκατοικίας που βρίσκεται 
στη διασταύρωση των οδών Γ. Σκουζέ επί της οποίας φέ¬ 
ρει τον αριθμό 1 και Ακτής Μιαούλη στον Πειραιά, η οποία 
(διηρημένη ιδιοκτησία) έχει επιφάνεια 250 τ.μ. 

2. - Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4. 

Διοίκηση 

1. - Το ίδρυμα διοικείται από Τριμελές Διοικητικό Συμ¬ 
βούλιο, που αποτελείται από τους: 

1) Εκάστοτε Μητροπολίτη Χίου, ως Πρόεδρο. 

2) Γεώργιο Μιχαήλ Πατέρα 

3) Αντώνιο Ιωάννου Αγγελικούση. 

2. - Τα μέλη του Διοικητικού Συμβουλίου, ορίζουν με 
πράξη τους, έπειτα από ψηφοφορία, τον Γραμματέα και 
τον Ταμία. 

3. - Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικαταστάσης, για οποιοδή- 
ποτελόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται κατά την απόλυτη κρί¬ 
ση του Προέδρου Μητροπολίτη Χίου, ο οποίος επιλέγει 
ένα άτομο μεταξύ των εντιμότερων συμπατριωτών του 
διαθέτη Μιχαήλ Ψωμοστήθη. 

4. - Το Διοικητικό Συμβούλιο συνεδριάζει τακτικά κάθε 
έξι (6) μήνες και έκτακτα όποτε το ζητήσει ο Πρόεδρος ή 


δύο από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

5. - Το Διοικητικό Συμβούλιο βρίσκεται σε απαρτία όταν 
τα πρόντα μέλη είναι περισσότερα από τα απάντα. Μετα¬ 
ξύ των παρόντων πρέπει υποχρεωτικά να είναι και ο Πρό¬ 
εδρος ή ο νόμιμος αναπληρωτής του. 

6. - Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. - Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από πέντε (5) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. - Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στην συνεδρίαση. 

9. - Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. - Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του αν 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. - Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του αν 2039/1939 και 
του από 20-12-1939 Β. Δ/τος (ΦΕΚ552Α’). 

Μαζί με τον απολογισμό καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιώντου ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. - Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη καιλήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου ταχυδρομικά δεκαπέντε (15) 
τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. - Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλοςτου Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. - Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους 

β) Φροντίζει για τη σύνταξη των πρακτικών του Διοικητι¬ 
κού Συμβουλίου 

γ) Διεκπεραιώνει την αλληλογραφία 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος καιευθύνεταιγια 
την καταστροφή ή την απώλεια τούτων. 

2. - Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ει¬ 
δικών συνθηκών), να βοηθείται από υπάλληλο του ιδρύ¬ 
ματος, την ευθύνη όμως για τις ενέργειες τούτου φέρει 
πάντοτε ο ίδιος. 

3. - Το Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 
1.-0 Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 


στωτικά ιδρύματα που ορίζονται στο άρθρο 73 του αν 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2.- Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9 

Διαδικασία επιλογής δικαιούχων βοηθήματος 

Η χορήγηση του οικονομικού βοηθήματος θα γίνεται 
κάθε χρόνο από τα ετήσια εισοδήματα του Ιδρύματος τα 
οποία κατατίθενται στο Υποκατάστημα της Εθνικής Τρά¬ 
πεζας Καρδαμύλων Χίου, αφού αφαιρεθούν οι δαπάνες 
και τα λοιπά έξοδα λειτουργίας του Ιδρύματος. 

Το απομένον ετήσιο καθαρό ποσό εσόδων θα κατανέ- 
μεται μεταξύ των δικαιούχων και θα καταβάλλεται εφά¬ 
παξ κάθε χρόνο. 

Το ποσό του οικονομικού βοηθήματος καθώς και ο αριθ¬ 
μός των δικαιούχων καθορίζεται με απόφαση του Διοικη¬ 
τικού Συμβουλίου του Ιδρύματος, πάντοτε όμως μέσα 
στα πλαίσια που ορίζονται από τις διατάξεις της συστατι¬ 
κής πράξεως του Ιδρύματος, του αν 2039/1939 και των 
σχετικών Νόμων και Διαταγμάτων, κατά τέτοιο τρόπο 
ώστε να εξασφαλίζεται ίση μεταχείριση μεταξύ των δικαι- 
ούχωνπου έχουντα ίδια προσόντα χορηγήσεως του βοη¬ 
θήματος. 

Αν ένα χρόνο δεν υπάρχουν δικαιούχοιτου βοηθήματος 
ή δεν υπάρχουν όσοι χρειάζονται για να καλυφθεί όλο το 
ποσό των ετησίων εσόδων, το χρηματικό ποσό που απο¬ 
μένει, μεταφέρεται στα επόμενα έτη, ώστε το Ίδρυμα να 
έχει την δυνατότητα να καλύψει τυχόν μεγαλύτερο αριθ¬ 
μό υποψηφίων στο μέλλον. 

Άρθρο 10 

Οικονομική διαχείριση 

1. - Η οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. - Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύ μφωνα με τις διατάξεις των άρθρων 101 και 102 
του αν 2039/1939 και του από 20-12-1939 σχετικού Δ/τος 
(ΦΕΚ552Α). 

Άρθρο 11 
Βιβλία και στοιχεία 

1.- Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας 
β) Βιβλίο πρακτικών συνεδριάσεων του Διοικητικού 
Συμβουλίου 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο χορήγησης οικονομικών ενισχύσεων, 
στο οποίο καταχωρούνται τα ονοματεπώνυμα των ευερ- 
γετηθέντων και τα χρηματικά ποσά που έλαβαν. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2.- Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του αν 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 13 

Διάλυση του Ιδρύματος-Τύχη περιουσίας αυτού 

1. - Το ίδρυμα διαλύεται όταν και όπως ο νόμος ορίζει: 

2. - Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην Μητρόπολη 
Χίου για την εκτέλεση του ίδιου σκοπού. 

Στους Υφυπουργούς Οικονομικών καθώς και Υγείας και 
Πρόνοιας αναθέτουμε τη δημοσίευση και εκτέλεση του 
παρόντος Διατάγματος. 

Αθήνα, 17 Ιουλίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

Κ. ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ - ΠΡΟΝΟΙΑΣ 

Α. ΦΩΤΙΑΔΗΣ Δ. ΘΑΝΟΣ 

-♦- 

Αριθ. 29442 (2) 

Συγκρότηση Ομάδας Εργασίας για τη σύνταξη του τεύ¬ 
χους δημοπράτησης του έργου «Πάνελ Πολιτών». 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α. Του άρθρου 18παρ. 18 του Ν. 2503/1997 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις» 
(ΦΕΚ107/Α). 

β. Του άρθρου 27 του ν. 2081/1992 (ΦΕΚ 154/Α), με το 
οποίο προστέθηκε το άρθρο 29Α στο Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α), όπως 
αντικαταστάθηκε με το άρθρο 1 του Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» (ΦΕΚ 38/Α). 


γ. Του Ν. 2880/2001 «Πρόγραμμα Πολιτεία για τη με¬ 
ταρρύθμιση και τον εκσυγχρονισμό της Δημόσιας Διοίκη¬ 
σης και άλλες διατάξεις» (ΦΕΚ 9/Α). 

δ. Του Π.Δ. 49/1988 Οργανισμός του Υπουργείου Εσω- 
τερικών’(ΦΕΚ 18/Α), όπως ισχύει. 

ε. Του Π.Δ.. 373/1985 «Συγχώνευση των Υπουργείων 
Προεδρίας της Κυβέρνησης και Εσωτερικών, στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός αρμοδιοτήτων του» (ΦΕΚ 201/Α). 

2. Την ανάγκη δημιουργίας ενός ερευνητικού κέντρου, 
το οποίο, μέσα από δημοσκοπήσεις ενός μόνιμου προεπι- 
λεγμένου σώματος 5.000 πολιτών, θα προωθεί τη βελτίω¬ 
ση στις παρεχόμενες υπηρεσίες, ώστε αυτές να ανταπο- 
κρίνονται καλύτερα και να είναι περισσότερο ευαίσθητες 
προς τις ανάγκες των πολιτών. Ταυτόχρονα, θα διερευνά 
τη θέση των πολιτών για τις διάφορες πολιτικές που απο- 
φασίζονται και υλοποιούνται. 

3. Το γεγονός ότι από τις διατάξεις της παρούσας από¬ 
φασης, δεν προκαλείται δαπάνη σε βάρος του κρατικού 
προϋπολογισμού. 

4. Την αριθμ. 23529/22.6.2001 απόφαση της Υπουργού 
Εσωτερικών, Δημόσιας Διοίκησης και Αποκέντρωσης 
«Μεταβίβαση αρμοδιοτήτων στο Γενικό Γραμματέα του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης» (ΦΕΚ820/Α), αποφασίζουμε: 

1. Συγκροτούμε στο Υπουργείο Εσωτερικών, Δημόσιας 
Διοίκησης και Αποκέντρωσης Ομάδα Εργασίας αποτε- 
λούμενη από τους: 

α. Αγγελική Κουτσιανά, του κλάδου ΠΕ Διοικητικού, Γ ε¬ 
νική Διευθύντρια στη Γενική Διεύθυνση Διοικητικής Υπο¬ 
στήριξης του ΥΠ.ΕΣ.Δ.Δ.Α. 

β. Νεραντζούλα Τσαλίκη, υπάλληλο του κλάδου ΠΕ Αρ¬ 
χιτεκτόνων - Μηχανικών, που υπηρετεί με απόσπαση στο 
γραφείο του Γενικού Γραμματέα του ΥΠ.ΕΣ.Δ.Δ.Α. 

γ. Δημήτριο Μπαϊρακτάρη, ειδικό συνεργάτη στο γρα¬ 
φείο του Γενικού Γραμματέατου ΥΠ.ΕΣ.Δ.Δ.Α. 

δ. Ιωάννα Τσαούση, Διευθύντρια στη Διεύθυνση Στατι¬ 
στικών Πληθυσμού και Αγοράς Εργασίας της Γενικής 
Γραμματείας Ε.Σ.Υ.Ε. του Υπουργείου Εθνικής Οικονο¬ 
μίας. 

ε. Βασιλική Μπέη, του κλάδου ΠΕ Οικονομικού, Διευθύ¬ 
ντρια στη Διεύθυνση Οικονομικής Διοίκησης της Γ ενικής 
Γραμματείας Ε.Σ.Υ.Ε. του Υπουργείου Εθνικής Οικονο¬ 
μίας. 

στ. Αναστασία Παπαστυλιανή, υπάλληλο του κλάδου 
ΠΕ Στατιστικών, υπεύθυνη σπουδών και έρευνας στο 
Εθνικό Κέντρο Δημόσιας Διοίκησης. 

2. Γραμματέας της Ομάδας ορίζεται η Γεωργία Κου- 
τσοσμινάκη, υπάλληλος του ΥΠ.ΕΣ.Δ.Δ.Α, διοικητικός, 
πανεπιστημιακής εκπαίδευσης με σχέση εργασίας ιδιωτι¬ 
κού δικαίου αορίστου χρόνου. 

3. Έργο της Ομάδας είναι η σύνταξη του τεύχους δια¬ 
κήρυξης διαγωνισμού για την εκτέλεση του έργου ’Πάνελ 
Πολιτών’ (τεχνικές προδιαγραφές, ειδικοί και γενικοί όροι 
του έργου, σύνταξη και αξιολόγηση των προσφορών 
κ.λ.π.). Το Πάνελ Πολιτών συνίσταται στη δημιουργία 
ενός ερευνητικού κέντρου, το οποίο μέσα από δημοσκο¬ 
πήσεις ενός μόνιμου προεπιλεγμένου σώματος πέντε χι¬ 
λιάδων (5.000) πολιτών θα προωθεί τη βελτίωση στις πα¬ 
ρεχόμενες δημόσιες υπηρεσίες, ώστε αυτές να ανταπο- 
κρίνονται καλύτερα και να είναι περισσότερο ευαίσθητες 
προς τις ανάγκες των πολιτών. Τ αυτόχρονα, θα διερευνά 
τη θέση των πολιτών για τις διάφορες πολιτικές που απο- 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


14683 


φασίζονται και υλοποιούνται, έτσι ώστε η κυβέρνηση και 
οι φορείς της να παίρνουν τα κατάλληλα, κάθε φορά, μέ¬ 
τρα. 

4. Η Ομάδα πρέπει να ολοκληρώσει το έργο της το αρ¬ 
γότερο μέχρι 30.9.2001. Η παράδοση του τεύχους θα γί¬ 
νει σε τρία αντίγραφα, τα οποία θα συνοδεύονται με μα- 
γνητικό μέσο αποθήκευσης (δισκέτα). 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 3 Αυγούστου 2001 

Ο Γενικός Γραμματέας 
ΠΑΝΑΓΙΩΤΗΣ ΒΑΣΙΛΕΙΟΥ 
-♦- 

Αριθ. 2/39769/0022 (3) 

Υπερωρίες Μονίμων Υπαλλήλων. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ-ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου 15 του Ν. 2592/98 (ΦΕΚ 
57ΤΑ/18.3.98). 

β. Αρ. πρωτ. 2022941/2297/0022/7.4.98/Εγκύκλιος του 
Γ.Λ. του Κράτους/ 22η Μισθολογίου. 

γ. Αρ.πρωτ.2/8803/0022/8.2.99/Εγκύκλιος του Γ.Λ. του 
Κράτους/22 η Μισθολογίου. 

δ. Αρ.πρωτ.2/87724/0022/21.12.2000/Εγκύκλιος του 
Γ.Λ. του Κράτους/22 η Μισθολογίου. 

ε. Την ανάγκη αντιμετώπισης από το Γενικό Επιτελείο 
Στρατού των ωρών απασχόλησης των Μονίμων Υπαλλή¬ 
λων του, πέραν του κανονικού ωραρίου εργασίας για κά¬ 
λυψη εποχιακών, εκτάκτων ή επειγουσών υπηρεσιακών 
αναγκών, Στρατ. Νοσοκομείων, Κέντρου Επιχειρήσεων 
ΓΕΕΘΑ, Τάγματος Τηλεπικοινωνιών ΓΕΕΘΑ, Πολεμικού 
Μουσείου, Εργοστασίου Παραγωγής Οξυγόνου του 691 
Βιομηχανικού Εργοστασίου Βάσεως, 79-80-88-95-96-98 
Ταγμάτων Υγειονομικού Εθνοφυλακής, 218-299 ΚΙΧΝΕΕ, 
ΣΣΑΣ, ΣΑΝ, Ταγμάτων ΓΕΕΘΑ-ΓΕΣ (Συνεργεία Κλιματι¬ 
σμού), που λειτουργούν επί εικοσιτετραώρου και δωδε- 
καώρου βάσεως, Στρατ. Εργοστασίων, Μεταφορικών 
Μονάδων, ΓΕΕΘΑ κ.λπ. καθώς και του προσωπικού που 
εργάζεται στο Γ ραφείο της Ειδικής Γ ραμματέας ΥΕΘΑ. 
Στ. Τη Φ.451/41/10623/Σ144/1.3.2000 Απόφαση του Υφυ¬ 
πουργού Εθνικής Άμυνας, που καθορίζει τις υπηρεσίες 
του Υπουργείου Εθνικής Άμυνας που λειτουργούν σε 
24ώρη και 12ωρη βάση. 

Ζ. Την υπ’ αριθ.59487/Σ872/1.6.2000 Κοινή Απόφαση 
Πρωθυπουργού και Υπουργού Εθνικής Άμυνας "Ανάθεση 
αρμοδιοτήτων Υπουργού Εθνικής Αμυναςστον Υφυπουρ¬ 
γό Εθνικής Άμυνας (ΦΕΚ 679/2.6.2000 /ΤΒ’), αποφασί¬ 
ζουμε: 

Εγκρίνουμε την απογευματινή, νυκτερινή και εξαιρέσι¬ 
μων ημερών εργασία, πέρα από το κανονικό ωράριο, πέ¬ 
ντε χιλιάδων διακοσίων (5.200) Μονίμων Υπαλλήλων, κρί¬ 
σιμων ειδικοτήτων Μονάδων και Υπηρεσιών του ΓΕΕΘΑ, 
Γενικού Επιτελείου Στρατού, Γ ραφ. κ. Ειδικής Γ ραμματέ¬ 
ας ΥΕΘΑ, έναντι επτά χιλιάδων διακοσίων (7.200) υπηρε- 
τούντων, που κρίνεται απαραίτητη για κάλυψη εποχια¬ 
κών, εκτάκτων ή επειγουσών υπηρεσιακών αναγκών για 
το χρονικό διάστημα που αρχίζει ένα μήνα πριν την δημο¬ 
σίευση της παρούσας απόφασης και έως 31.12.2001. 

Α. Για υπερωριακή απογευματινή εργασία μέχρι τρια¬ 
κόσιες ογδόντα έξι χιλιάδες (386.000) ώρες. 


Β. Για νυχτερινή εργασία και για εργασία Κυριακών και 
εξαιρέσιμων ημερών μέχρι διακόσιες τριάντα εννέα χιλιά¬ 
δες (239.000) ώρες. 

3. Παρέχεται η δυνατότητα προσφοράς υπερωριακής 
εργασίας σε υπαλλήλους οδηγούς κατά το διάστημα της 
μετακίνησης τους εκτός έδρας, για εκτέλεση δρομολο¬ 
γίων σε όλη την επικράτεια και τη λήψη υπερωριακής απο¬ 
ζημίωσης με τις προϋποθέσεις του άρθρου 15 Ν.2592/98 
(ΦΕΚ57ΤΑ 1 ). 

4. Τα όρια υπερωριακής απασχόλησης κατά κλάδο και 
ειδικότητα θα καθορίζονται από το ΓΕΣ, ανάλογα με τις 
παρουσιαζόμενες κάθε μήνα υπηρεσιακές ανάγκες. 

5. Στην παραπάνω εργασία θα μπορούν να μετέχουν και 
περισσότεροι υπάλληλοι, εντός όμως του ιδίου συνολι¬ 
κού αριθμού των εγκρινομένων ωρών, με πράξη των οι¬ 
κείων Δ/ντών-Διοι κητών Δ/νσεων, Υπηρεσιών και Μονά¬ 
δων του ΓΕΣ. 

6. Προτείνουμε για υπερωριακή απασχόληση όλες τις 
ημέρες της εβδομάδας και από της 15ης μέχρι της 22ας 
ώρας για απογευματινή υπερεργασία και από της 22ας 
μέχρι της 6ης πρωινής αντίστοιχα, για νυχτερινή υπερερ- 
γασία, επειδή οι υπηρεσιακές ανάγκες που επιβάλλουν 
την υπερωριακής απασχόληση των Υπαλλήλων του ΥΕ- 
ΘΑ/ΓΕΣ προκύπτουν όλες τις ημέρες και ώρες εβδομά¬ 
δας (Γραφείο Ειδικής Γραμματέας, Τηλεπικοινωνιακές 
και Μεταφορικές Μονάδες, Παραγωγικά εργοστάσια, 
Στρατιωτικά Νοσοκομεία και λοιπές Μονάδες που λει¬ 
τουργούν επί 24 ώρου και 12 ώρου βάσεως). 

Υπεύθυνοι για την παρακολούθηση και τον έλεγχο 
πραγματικής παροχής της υπερωριακής απασχόλησης 
θα είναι οι Δ/ντές - Δκτεςτων Δ/νσεων - Υπηρεσιών και Μο¬ 
νάδων του ΓΕΣ που εδρεύουν σε όλη την Επικράτεια και 
στις οποίες υπηρετεί πολιτικό προσωπικό. 

7. Η δαπάνη που θα προκύψει από το σύνολο των εγκρι- 
θεισών ωρών υπερωριακής απασχόλησης Β’ εξαμήνου 
2001, ύψους οκτακόσιων είκοσι εκατομμυρίων 
(820.000.000) δρχ. περίπου, σε καμιά περίπτωση δεν μπο¬ 
ρεί να υπερβεί τις πιστώσεις που έχουν εγγράφει στους 
οικείους κωδικούς αριθμούς προϋπολογισμού ΓΕΣ έτους 
2001, όπως αυτές θα διαμορφωθούν με τα ποσοστά απο¬ 
δέσμευσης που θα εγκριθούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2001 

οι ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΔΗΜΗΤΡΙΟΣ ΑΠΟΣΤΟΛΑΚΗΣ ΓΕΩΡΓΙΟΣ ΔΡΥΣ 
-♦- 

Αριθ. 2/40581/0022 (4) 

Υπερωρίες Μονίμων Υπαλλήλων ΥΠΕΘΑ/ΓΔΕ για το β 
εξάμηνο 2001. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ 

1. Έχοντας υπόψη: 

α. Τις διατάξεις του άρθρου 15 του Ν. 2592/98 (ΦΕΚ 
57/98 Τ.Α’). 

β. Το άρθρο 21 του Ν.2292/95 (ΦΕΚ 35/95 Τ.Α’). 

γ. Το Π .Δ.438/95 (ΦΕΚ 254/95 Τ.Α’). 

δ. Την αριθμ. 2296/96 απόφαση (ΦΕΚ 933/96 τ. Β’) περί 
μεταβίβασης αρμοδιοτήτων Υπουργού Οικονομικών 
στους Υφυπουργούς Οικονομικών. 

ε. Τη με αριθμ. 2/12485/0022/22.2.2001 Κ.Υ.Α. περί 
εγκρίσεως υπερωριών Μονίμων Υπαλλήλων ΥΕΘΑ/ΓΔΕ 
για το Α’ Εξάμηνο 2001. 

στ. Την με αριθ. 1039386/441/Α0006/21.4.2000 Κ.Υ.Α. 
περί ανάθεσης αρμοδιοτήτων του Υπουργού Οικονομι¬ 
κών στους Υφυπουργούς Οικονομικών. 

ζ. Την ανάγκη αντιμετώπισης των εκτάκτων, εποχιακών 
ή άλως απροβλέπτων υπηρεσιακών αναγκών. 

Η. Την με αριθμ.59487/Σ.872/1.6.2000 (ΦΕΚ 679/Τ.Β/ 
2.6.2000) Κ.Υ.Α. Πρωθυπουργού και Υπουργού Εθνικής 
Άμυνας περί μεταβίβασης αρμοδιοτήτων ΥΕΘΑ σε ΥΦΕ- 
ΘΑ, αποφασίζουμε 

2. - Εγκρίνουμε την υπερωριακή, νυχτερινή και εξαιρέσι¬ 
μων ημερών εργασία εκατόν δέκα (110) Μονίμων Υπαλ¬ 
λήλων του ΥΠΕΘΑ/ΓΔΕ για το χρονικό διάστημα που αρ¬ 
χίζει ένα μήνα πριν την δημοσίευση της παρούσας από¬ 
φασης στην Εφημερίδα της Κυβερνήσεως και έως 
31.12.2001, για την αντιμετώπιση των εκτάκτων, εποχια¬ 
κών ή άλως απρόβλεπτων υπηρεσιακών αναγκών, όπως 
πιο κάτω: 

α. Υπερωριακή εργασία (απογευματινή), μέχρι τριάντα 
μία χιλιάδες (31.000) ώρες. 

β. Για Κυριακές - Εξαιρέσιμες - Βάρδιες και νυχτερινή 
εργασία μέχρι οκτώ χιλιάδες διακόσιες (8.200) ώρες. 

3. -Ηδαπάνηπουθαπροκύψειαπότο σύνολο των εγκρι- 
θεισών ωρών υπερωριακής απασχόλησης Β’ Εξαμήνου 
2001, ύψους πενήντα τριών εκατομμυρίων πεντακοσίων 
χιλιάδων (53.500.000) δρχ. για τον Κ.Α. Ε. 0511 και ύψους 
δεκαέξι εκατομμυρίων πεντακοσίων (16.500.000) δρχ. για 
τον Κ.Α. Ε. 0512, η οποία σε καμιά περίπτωση δεν μπορεί 
να υπερβεί τις εγγεγραμμένες πιστώσεις στους οικείους 
κωδικούς αριθμούς προϋπολογισμού της ΓΔΕ έτους 
2001, όπως αυτές θα διαμορφωθούν με το ποσοστό απο¬ 
δέσμευσης που θα εγκριθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2001 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΔΗΜΗΤΡΙΟΣ ΑΠΟΣΤΟΛΑΚΗΣ ΓΕΩΡΓΙΟΣ ΔΡΥΣ 
-Φ- 

Αριθ. 2/46311/0022 (5) 

Ορισμός αποζημίωση μελών (ιδιωτών) για τη συμμετοχή 
τους ως μέλη στην Α' Βάθμια Επιτροπή Κρίσεως Αγω¬ 
νιστών Εθνικής Αντίστασης άρθρου 9 Π.Δ. 379/83 του 
ΥΕΘΑ. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις των παρ. 3, 4 6, και 7 του άρθρου 9 του 
ΠΔ 379/83 "Επέκταση ευεργετημάτων ΑΝ 971/49 σε αγω¬ 
νιστές της Εθνικής Αντίστασης και λοιπούς δικαιούχους 
(ΦΕΚ 136Α’) όπως ισχύουν". 

β. Τη διάταξη του άρθρου 29 Ατού Ν. 1558/85 "Κυβέρ¬ 
νηση και κυβερνητικά όργανα", που προστέθηκε με το άρ¬ 
θρο 27 του Ν. 2081/92, όπως αντικαταστάθηκε από το άρ¬ 
θρο 1 του Ν. 2469/97 (Α 38). 

γ. Τη διάταξη του άρθρου 22 παρ. 3 του Ν. 2362/95 "Πε¬ 
ρί Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις" 

δ. Την υπ’ αριθμόν 59487/1.6.2000 Κοινή απόφαση του 


Πρωθυπουργού καιτου Υπουργού Εθνικής Άμυνας "Ανά¬ 
θεση αρμοδιοτήτων του Υπουργού Εθν.Άμυνας στον 
Υφυπουργό Εθνικής Άμυνας" (ΦΕΚ Β’674). 

ε. Την υπ’ αριθμόν 1039386/441 /Α0006/21.4.2000 Κοινή 
Απόφαση Πρωθυπουργού και Υπουργού Οικονομικών 
"Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών". (ΦΕΚ Β’ 571). 

στ.Την Φ.454.1/1/128183/4 Ιαν.2000 απόφαση των 
Υπουργών Εθνικής Άμυνας και Οικονομικών με την οποία 
συγκροτήθηκε η Α’Βάθμια Επιτροπή Κρίσεως Αγωνιστών 
Εθνικής Αντίστασης Αρ.7 ΠΔ 379/83 του ΥΕΘΑ (ΦΕΚ Β’ 
55/2000). 

ζ.Το γεγονός ότι από τις διατάξεις της απόφασης αυτής 
είχε προκληθεί δαπάνη σε βάρος του προϋπολογισμού 
του ΕΠΥΕΘΑ/ΔΕΠΑΘΑ ύψους διακοσίων εβδομήντα δύο 
χιλιάδων (272.000) για αποζημίωση του προέδρου, μελών 
και γραμματέως, της Επιτροπής, η οποία θα καλυφθεί 
από τον ΚΑ 0534 ΕΦ 11 -140 "Αποζημίωση ή έξοδα κίνησης 
για συμμετοχή σε συμβούλια - επιτροπές και ειδικά συ¬ 
νεργεία ελέγχου (περιλαμβάνονται και ιδιώτες" προϋπο¬ 
λογισμού του ΕΠΥΕΘΑ/ΔΕΠΑΘΑ. 

η. Το γεγονός ότι η θητεία της ανωτέρω Επιτροπής, ετή¬ 
σιας διάρκειας έληξε στις 26 Ιανουάριου 2001. 

Θ.Τις διατάξεις της παρ. 19 του Ν.2470/97 (ΦΕΚ Α’ 40) 
"Αναμόρφωση μισθολογίου του προσωπικού της Δημό¬ 
σιας Διοίκησης και άλλες συναφείς διατάξεις" (ΦΕΚ Α’ 
40/97) 

ι.Το υπ’ αριθ. Φ.841/60/86542/Σ.393/14 Μάίου 2001 έγ¬ 
γραφο της ΔΟΙ/ΕΠΥΕΘΑ. 

κ.Τις διατάξεις του άρθρου 40 του Ν.849/78, όπως συ¬ 
μπληρώθηκε από το άρθρο 8 του Ν.2129/93. 

Αποφασίζουμε 

Ι.Την αποζημίωση των δύο μελών της Επιτροπής στις 
οκτώ χιλιάδες (8.000) δρχ. για κάθε μία από τις δεκαεπτά 
(17) συνεδριάσεις που συμμετείχε ο καθένας. 

2. Η παραπάνω αμοιβή θα καταβληθεί από το ΕΠΥΕ¬ 
ΘΑ/ΔΕΠΑΘΑ στους δικαιούχους με βάση τα εξής δικαιο- 
λογητικά: 

α. Αντίγραφο του παρόντος 

β. Αντίγραφο της συγκρότησης της Α ’Βάθμιας Επιτρο¬ 
πής Κρίσης Αγωνιστών Εθνικής Αντίστασης. 

γ. Βεβαίωσης της αρμοδίας Δ/νσης (ΕΠΥΕΘΑ/ΔΕΠΑ¬ 
ΘΑ) για τις πραγματοποιηθείσες συνεδριάσεις. 

δ. Συγκεντρωτική κατάσταση πληρωμής αποζημίωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2001 

οι ΥΦΥΠΟΥΡΓΟΙ 

ΕΘΝΙΚΗΣΑΜΥΝΑΣ ΟΙΚΟΝΟΜΙΚΩΝ 

ΔΗΜΗΤΡΙΟΣ ΑΠΟΣΤΟΛΑΚΗΣ ΓΕΩΡΓΙΟΣ ΔΡΥΣ 

-Φ- 

Αριθ. 1074812/4265/544/Α0014 (6) 

Παράταση προθεσμιών υποβολής δηλώσεων φορολο¬ 
γίας εισοδήματος, Φ.Π.Α., δηλώσεων ΙΝΤΒΑ5ΤΑΤ και 
καταβολής φόρων για τις Δ.Ο.Υ. ΚΑΣΤΟΡΙΑΣ, ΑΡΓΟΥΣ 
ΟΡΕΣΤΙΚΟΥ και ΣΙΑΤΙΣΤΑΣ, λόγω κατάληψης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του 
ν.2020/1992 (ΦΕΚ 34Α) με την οποία παρέχεται εξουσιο¬ 
δότηση στον Υπουργό Οικονομικών να παρατείνει με από- 

φάση, τις προθεσμίες που ορίζονται από τις κείμενες φο¬ 
ρολογικές διατάξεις για υποβολή φορολογικών δηλώσε¬ 
ων, σε εξαιρετικές περιπτώσεις. 

2. Τις παρακάτω διατάξεις του ν.2859/2000 όπως ισχύ¬ 
ουν: 

α) της παραγράφου 9 του άρθρου 38. 

β) της παραγράφου 3 του άρθρου 64. 

3. Τις διατάξεις του ν.2238/1994 (ΦΕΚ 151 Α). 

4. Τις δυσχέρειες που δημιουργήθηκαν στους φορολο- 
γουμένουςτωνΔ.Ο.Υ. Καστοριάς, ΆργουςΟρεστικού και 
Σιάτιστας για την εκπλήρωση των φορολογικώντους υπο¬ 
χρεώσεων, λόγω της κατάληψης των προαναφερόμενων 
Δ.Ο.Υ. από 23 Ιουλίου 2001 έως και 25 Ιουλίου 2001. 

5. Την κοινή απόφαση του Πρωθυπουργού και του 
Υπουργού Οικονομικών 1039386/441/0006Α/21.4.2000 
(ΦΕΚ 571 Β) με την οποία αναθέτονται αρμοδιότητες του 
Υπουργού στους Υφυπουργούς Οικονομικών. 

6. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Παρατείνουμε μέχρι 26 Ιουλίου 2001 τις προθεσμίες 
υποβολής δηλώσεων φορολογίας εισοδήματος, ΦΠΑ, 
δηλώσεων ΙΝΤΒΑ8ΤΑΤ καθώς και καταβολής φόρων, που 
έληγαν κανονικά από 23 Ιουλίου 2001 έως και 25 Ιουλίου 
2001, για τις Δ.Ο.Υ. Καστοριάς, Άργους Ορεστικού και 
Σιάτιστας. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 31 Ιουλίου 2001 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 
-♦- 

Αριθ. 2/37722/0022 (7) 

Καθιέρωση εργασίας πέραν του κανονικού ωραρίου του 
προσωπικού με σχέση εργασίας ιδ. δικαίου του 
Υπουργείου Δημ. Τάξης/Α.Ε.Α. κατά το Β' εξάμηνο 
2001 . 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του Ν.2800/2000 "Αναδιάρθρωση Υπη¬ 
ρεσιών ΥΔΤ, σύσταση Αρχηγείων Ελλην.Αστυνομίας και 
άλλες διατάξεις". 

2. Τις διατάξεις του Π.Δ. 14/2001 (ΦΕΚ 12 τ.Ά 72001) 
"Οργάνωση Υπηρεσιών Ελληνικής Αστυνομίας" 

3. Τις διατάξεις του Ν.2470/97 "Αναμόρφωση Μισθολο¬ 
γίου Προσωπικού της Δημόσιας Διοίκησης και άλλες δια¬ 
τάξεις (ΦΕΚ 40 τ.Ά/21.3.97). 

4. Τις διατάξεις του άρθρου 15 του Ν.2592/1998 (ΦΕΚ 
57 τ.Α/18.3.1998) "Αναπροσαρμογή συντάξεων πολιτικών 
συνταξιούχων του Δημοσίου, ρύθμιση συνταξιοδοτικών 
θεμάτων και άλλες διατάξεις". 

5. Τις διατάξεις του άρθρου 22 παρ.3του Ν.2362/1995 
(ΦΕΚ 247 τ.Α/27.11.1995) "Περί Δημοσίου Λογιστικού 
Ελέγχου των δαπανών του Κράτους κ.λπ.". 

6. Τις διατάξεις του Π.Δ.28/1986 (ΦΕΚ τΑ/10.2.1986) 
"Περί χρόνου εργασίας και συναφή θέματα προσωπικού 
του ΥΔΤ". 

7. Την υπ’ αριθ.2/74260/0004/15.10.1999 κοινή Υπουρ¬ 
γική Απόφαση "Μεταβίβαση εξουσίας υπογραφής στους 


οικείους Γεν. Γραμματείς" σύμφωνα με το άρθρο 7 παρ. 1 
του Ν. 1943/91". 

8. Την υπ’ αριθ.44/24-1-2001 εγκριτική απόφαση του 
Υπουργείου Εργασίας και Κοιν.Ασφαλίσεων που αφορά 
εργασία του προσωπικού με σύμβαση ιδ.δικαίου κατά τις 
Κυριακές και εξαιρέσιμες ημέρες. 

9. Την υπ’ αριθ. 1034/14. .2.2001 άδεια νομίμων ημερών 
υπερωριακής εργασίας του Υπουργείου Εργασίας και 
Κοινωνικών Ασφαλίσεων. 

10. Το γεγονός ότι από την παρούσα απόφαση προκα- 
λείται δαπάνη για το χρονικό διάστημα που αρχίζει ένα 
μήνα πριν τη δημοσίευση της παρούσας στην Εφημερίδα 
της Κυβερνήσεως και μέχρι 31-12-2001 ποσού (1.038.000 
δρχ.) που θα καλυφθεί από τις εγγεγραμμένες πιστώσεις 
του ΚΑΕ 0521 καθώς και ποσού (8.230.320 δρχ.) που θα 
καλυφθεί από τις εγγεγραμμένες πιστώσεις του ΚΑΕ 
0522 του Π.Υ. εξόδων έτους 2001 της Ελληνικής Αστυνο¬ 
μίας Ε.Φ.43110. 

11. Το γεγονός ότι οι υπηρεσίες του Υπουργείου μας, 
λειτουργούν σε 24ωρη βάση καθημερινά, λόγω της φύ¬ 
σης και της ιδιαιτερότητας του αντικειμένου τους, (Αστυ¬ 
νομικά Τμήματα, κρατητήρια, Σχολές της ΕΛΆΣ., μετα¬ 
φορά λαθρομεταναστών κ.λττ.), καιωςεκτούτου κρίνεται 
αναγκαία η υπερωριακή απασχόληση του προσωπικού με 
σχέση εργασίας ιδ.δικαίου, καθώς και η απασχόληση του 
κατά τις εξαιρέσιμες ημέρες και Κυριακές, δεδομένου ότι 
έχει να αντιμετωπίσει επείγουσες ανάγκες πέραν του συ¬ 
νήθους ωραρίου απασχόλησης του, αποφασίζουμε: 

Καθορίζουμετο ανώτατο όριο σε αριθμό υπαλλήλων με 
σχέση εργασίας ιδ.δικαίου του Υπουργείου Δημ. Τά¬ 
ξης/Α.Ε.Α, που μπορεί να εργάζεται υπερωριακά κατά τις 
εργάσιμες και κατά τις Κυριακές και εξαιρέσιμες ημέρες, 
σε 73 άτομα για το χρονικό διάστημα που αρχίζει ένα μή¬ 
να πριν τη δημοσίευση της παρούσας στην Εφημερίδα 
της Κυβερνήσεως και μέχρι 31/12/2001 και συνολικό 
αριθμό ωρών 4.875, έκτων οποίων 28 άτομα για 735 ώρες 
για τις υπερωρίες κατά τις εργάσιμες ημέρες και 45 άτο¬ 
μα για 4.140 ώρες για εργασίας κατά τις Κυριακές και 
εξαιρέσιμες ημέρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2001 

Οι Γ ενικοί Γ ραμματείς 

Δημοσιονομικής Πολιτικής 

Υπουργ. Οικονομικών Δημόσιας Τάξης 

ΙΩΑΝΝΗΣ ΚΟΥΣΟΥΛΑΚΟΣ Δ. ΕΥΣΤΑΘΙΑΔΗΣ 

-♦- 

ΑΓΟΡΑΝΟΜΙΚΕΣ ΔΙΑΤΑΞΕΙΣ 

Αριθ Α2-2114 (8) 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 3 

Άρση υποχρέωσης υποβολής ή γνωστοποίησης ή προ¬ 
σκόμισης από επιχείρησης - ορισμένων στοιχείων, που 
αφορούν είδη διατροφής στην Κεντρική Υπηρεσία του 
- Υπουργείου Ανάπτυξης ή άλλες δημόσιες αρχές. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη. 

1 .Τον Ν. 1558/85 «Κυβέρνηση - Κυβερνητικά Όργανα». 

2. Το Π.Δ. 397/88 «Οργανισμόςτου Υπουργείου Εμπορί¬ 
ου», όπως τροποποιήθηκε κοα ισχύει. 

3. Το Ν.Δ 136/46 «Περί Αγορανομικού Κωδικός», όπως 
τροποποιήθηκε και ισχύει. 

4. Το Π.Δ. 27/96 «Συγχώνευση των Υπουργείων Τουρι¬ 
σμού,Βιομηχανίας-Ερευνας-Τεχνολογίας και Εμπορίου 
στο Υπουργείο Ανάπτυξης». 

5. Την κοινή απόφαση 303/5-5-2000 των Πρωθυπουρ¬ 
γού και Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης». 

6. Την Αγορανομική Διάταξη 14/89 «Κωδικοποίηση Αγο- 
ρανομικών Διαιάξεων,εκδοθεισών μέχρι -την 16.2.89», 
όπως τροποποιήθηκε και ισχύει. 

7. Το γεγονός ότι οι εμπορικές συναλλαγές στον τομέα 
των ειδών διατροφής είναι πλέον ελεύθερες μεταξύ Κρα- 
τών-Μελών της Ευρωπαϊκής Ένωσης και ως εκ τούτου 
δεν έχει νόημα να διατηρούνται σε ισχύ αγορανομικά μέ¬ 
τρα «περί υποχρεώσεως επιχειρήσεων να υποβάλλουν, 
γνωστοποιούν και προσκομίζουν σε δημόσιες Υπηρεσίες 
αρμοδιότητας αγορανομίας ορισμένα στοιχεία πού αφο¬ 
ρούν είδη διατροφής» που είχαν ληφθεί σε περιόδους 
ελεγχόμενης οικονομίας της αγοράς, και την ανάγκη κα¬ 
τάργησης των μέτρων αυτών,πού μπορεί να θεωρηθούν 
ως εμπόδια των ενδοκοινοτικών συναλλαγών. 

8. Το γεγονός ότι από τις ρυθμίσεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Με την έναρξη ισχύος της παρούσας καταργούνται σι 
κατωτέρω διατάξεις. 

1. Το άρθρο 87 της Α.Δ 14/89,πού αφορά στην υποχρέ¬ 
ωση υποβολής στοιχείων από κυλινδρόμυλους. 

2. Το άρθρο 98 της Α.Δ 14/89,πού αφορά στην υποβολή 
στοιχείων από επιχειρήσεις παραγωγής ζυμαρικών. 

3. Η παράγραφος 2 του άρθρου 101 της Α.Δ 14/89,πού 
αναφέρεται στην υποβολή υπεύθυνης δήλωσης με στοι¬ 
χεία ψαριών στις Αστυνομικές Αγορανομικές Υπηρεσίες. 

4. Η παράγραφος 2 του άρθρου 103 της Α.Δ 14/89, που 
αναφέρεται στην γνωστοποίηση, με υπεύθυνη δήλωση, 
στοιχείων εισαγομένων αλιευμάτων στις Αστυνομικές 
Αγορανομικές Υπηρεσίες. 


5. Το άρθρο 117 της Α.Δ 14/89, που αναφέρεται στην 
γνωστοποίηση εισαγωγών κω αποθεμάτων - αλιευμάτων. 

6. Το άρθρο 148 της Α.Δ 14/89,πού αφορά σε υποχρεώ¬ 
σεις κατόχων ψυκτικών χώρων,όπου συντηρούνταιτυριά. 

7. Οι παράγραφοι 3 και 4 του άρθρου 149 της Α.Δ 
14/89,πού αφορούν στην υποβολή,με υπεύθυνη δήλω¬ 
ση, σελίδωντηρουμένου βιβλίου ποσοτικής διακίνσης γά- 
λακιος, στην Κεντρική Υπηρεσία του Υπουργείου Εμπορί¬ 
ου και στην υποβολή αναλυτικών καταστάσεων πώλησης 
σκόνης γάλακτος, αντίστοιχα. 

8. Το άρθρο 150 της Α.Δ 14/89,πού αντικαταστάθηκε με 
το άρθρο 1 της Α.Δ 6/96 και αναφέρεται την γνωστοποίη¬ 
ση αποθεμάτων ελαιολάδου. 

9. Το άρθρο 1 της Α.Δ 6/96. 

10. Η παράγραφος 5 του άρθρου 249 της Α.Δ 14/89,πού 
αναφέρεται στην προσκόμιση αντιγράφων τιμολογίων 
αγοράς ζωντανών ή σφαγμένων ζώων στην Αστυνομική 
Αρχή. 

11. Η παράγραφος 16 του άρθρου 250 της Α.Δ 
14/89,όπως το άρθρο αυτό αντικαταστάθηκε με την Δ 
4/93, πού αφορά στην υποβολή αναλυτικής κατάστασης 
εισκομίσεων ποσοτήτων νωπών κρεάτων κ.λ.π στην Κε¬ 
ντρική Υπηρεσία του Υπουργείου Εμπορίου. 

12. Το άρθρο 267 της Α.Δ 14/89,πού αφορά στην υπο¬ 
βολή στοιχείων αποθεμάτων κρεάτων των ψυκτικών επι¬ 
χειρήσεων. 

13. Το άρθρο 308 της Α.Δ 14/89, πού αφορά στην υπο¬ 
βολή την 1η Ιανουάριου κάθε έτους, τιμοκαταλόγων οίνων 
και ποτών,πού ίσχυαντην 31η Δεκεμβρίου προηγουμένου 
χρόνου κ.λ.π στην Νομαρχιακή Υπηρεσία Εμπορίου. 

Άρθρο 2 

1. Η παρούσα ισχύει σε όλη την Χώρα από την επομένη 
της ανακοίνωσης της στον ημερήσιο τύπο. 

2. Να δημοσιευθεί στην Εφημερίδα της Κυβερνήσεως 
και να ανακοινωθεί στον ημερήσιο τύπο. 

Αθήνα, 1 Αυγούστου 2001 

Η ΥΦΥΠΟΥΡΓΟΣ 

ΜΙΛΕΝΑ ΑΠΟΣΤΟΛΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




